turjo4nis/wikipedia-bn-dump-20250701 huggingface dataset:
বৈরাগী ব্রাহ্মণ

বৈরাগী ব্রাহ্মণ হল একটি হিন্দু বর্ণ।
তাদেরকে স্বামী, মহন্ত, বৈষ্ণব, বৈরাগী, রামানন্দী, শমী, পূজারী বিভিন্ন নামেও ডাকা হয়।
তারা বৈষ্ণব, এবং পবিত্র সুতো পরিধান করে। পশ্চিমবঙ্গ, আসাম, ওড়িশা, বিহার ও উত্তর প্রদেশের পূর্বাঞ্চলে এদের অধিকাংশ পাওয়া যায়। বৈরাগী হল বাংলার উচ্চ বর্ণের মধ্যে একটি – ব্রাহ্মণ, রাজপুত, ছত্রী, গ্রহচার্য, বৈদ্য।

বৈরাগী ব্রাহ্মণ ব্রাহ্মণ বর্ণের অন্তর্গত। সেনুগুপ্ত তাদেরকে উচ্চ বর্ণের গোষ্ঠী হিসেবে বর্ণনা করেছেন। উইলিয়াম পিঞ্চ বিশ্বাস করেন যে বৈষ্ণবদের বৈরাগী শাখা ১৭ শতকের গালত সম্মেলনের ফল।

মায়ারের মতে, বৈরাগীরা ছিল কয়েকটি সাম্প্রদায়িক বর্ণের মধ্যে একটি যারা উচ্চ বর্ণের থেকে ভর্তি গ্রহণ করেছিল। তিনি বলেছেন যে বৈরাগীদের জাগতিক ও ব্রহ্মচারী বর্ণের শাখা ছিল। তিনি বলেন যে তারা ব্রাহ্মণ, রাজপুত ও জাটদের সাথে সমান মর্যাদার বিবেচিত হত।

তথ্যসূত্র

ভারতীয় জাতি
ব্রাহ্মণ সম্প্রদায়
জন ম্যাথু মাথন

জন ম্যাথু মাথন (; জন ম্যাথু নামেও পরিচিতি) একজন ভারতীয় চলচ্চিত্র পরিচালক, প্রযোজক ও লেখক। তিনি ১৯৯৯ সালের সরফরোশ চলচ্চিত্র রচনা ও পরিচালনার জন্য সুপরিচিত। এই চলচ্চিত্রের জন্য তিনি একটি পরিছন্ন বিনোদন প্রদানকারী সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার এবং শ্রেষ্ঠ চলচ্চিত্র (সমালোচক) ও শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন এবং শ্রেষ্ঠ পরিচালক বিভাগে ফিল্মফেয়ার পুরস্কারের মনোনয়ন লাভ করেন।

চলচ্চিত্রের তালিকা

পুরস্কার ও মনোনয়ন

তথ্যসূত্র

বহিঃসংযোগ
 

জীবিত ব্যক্তি
২০শ শতাব্দীর ভারতীয় চলচ্চিত্র পরিচালক
২০শ শতাব্দীর ভারতীয় চিত্রনাট্যকার
২০শ শতাব্দীর ভারতীয় লেখক
কেরলের চলচ্চিত্র পরিচালক
কেরলের চলচ্চিত্র প্রযোজক
কেরলের চিত্রনাট্যকার
শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
রাউইল আয়নেতদিন

রাওয়িল ইসমাঈলোভিচ আঈনুৎদিনভ (ইংরেজিঃ Ravil Isməğil ulı Čaynetdinev) (  равил исмагыйл улы гайнетдинев руссия: ра виль исамагилович гаянутди́новь) হচ্ছেন একজন মস্কোভিত্তিক মুফতি , একটি জাতিগত ভোলগা তাতার , যিনি সালের ২৫শে আগস্ট তাতার এএসএসআর-এর পেস্ট্রেচিনস্কি জেলার শালী গ্রামে জন্মগ্রহণ করেন।

জায়নুদ্দিন রাশিয়ার গ্র্যান্ড মুফতিদের একজন এবং রাশিয়ান মুফতি কাউন্সিলের চেয়ারম্যান হিসেবে ১লা জুলাই, ১৯৯৬ সাল থেকে দায়িত্ব পালন করেছেন। তিনি আমাদের এবং আপনার মধ্যে একটি সাধারণ শব্দের স্বাক্ষরকারীদের একজন, যা খ্রিস্টান নেতাদের কাছে ইসলামিক পণ্ডিতদের একটি খোলা চিঠি, শান্তি ও বোঝাপড়ার আহ্বান জানায়। জায়নুতদিনকে ক্রেমলিন এবং রাশিয়ার মুসলিম জনসংখ্যার মধ্যে সম্পর্কের প্রধান ব্যক্তিত্ব এবং রাশিয়ার ইসলামিক বিশ্বের অন্যতম গুরুত্বপূর্ণ ব্যক্তি বলা হয়। 

আয়নুতদিন বলেন যে মুসলমানরা অর্থোডক্স খ্রিস্টানদের মতোই রাশিয়ার গুরুত্বপূর্ণ অংশ এবং "রাশিয়া মূলত স্লাভিক ও তুর্কি জনগণ দ্বারা নির্মিত হয়েছিল"।

তথ্যসূত্র

বহিঃসংযোগ

 Official website of the Russian Council of Muftis
 
Personalities :: Russia mufties Council :: Mufti Ravil Gaynutdin :: Russia mufties Council

১৯৫৯-এ জন্ম
জীবিত ব্যক্তি
রুশ ধর্মীয় নেতা
রাশিয়ার প্রধান মুফতি
রুশ ইমাম
রাশিয়ায় ইসলাম
তাতারস্তানে ইসলাম
রুশ সুন্নি মুসলিম
রাশিয়ার তাতার জনগণ
২০শ শতাব্দীর ইমাম
২১শ শতাব্দীর ইমাম
রাশিয়ান ফেডারেশনের নাগরিক চেম্বারের সদস্য
ভোলগা তাতার ব্যক্তি
কৌমার্য

কৌমার্য (, , , , , ) হল স্বেচ্ছায় অবিবাহিত হওয়া, যৌনতা থেকে বিরত থাকা বা উভয়ই, সাধারণত ধর্মীয় কারণে। এটি প্রায়ই একজন ধর্মীয় কর্মকর্তা বা ভক্তের ভূমিকার সাথে যুক্ত হয়। এর সংকীর্ণ অর্থে, কৌমার্য শব্দটি শুধুমাত্র তাদের জন্য প্রযোজ্য হয় যাদের জন্য অবিবাহিত অবস্থা পবিত্র ব্রত, ত্যাগের কাজ, বা ধর্মীয় বিশ্বাসের ফল। 
বিস্তৃত অর্থে, এটি সাধারণত বোঝা যায় শুধুমাত্র যৌনাচার থেকে বিরত থাকা।

সমগ্র ইতিহাস জুড়ে কৌমার্য কোন না কোন রূপে বিদ্যমান রয়েছে, কার্যত বিশ্বের সমস্ত প্রধান ধর্মে, এবং এটি সম্পর্কে বিভিন্ন মতামত রয়েছে।

ধ্রুপদী হিন্দু সংস্কৃতি একজনের সামাজিক বাধ্যবাধকতা পূরণের পর জীবনের পরবর্তী পর্যায়ে সন্ন্যাস ও কৌমার্যকে উৎসাহিত করে। অন্যদিকে, জৈনধর্ম, এমনকি অল্পবয়সী ভিক্ষুদের জন্যও সম্পূর্ণ কৌমার্য প্রচার করেছিল এবং ব্রহ্মচর্যকে মোক্ষ অর্জনের জন্য অপরিহার্য আচরণ বলে মনে করেছিল। বৌদ্ধধর্ম এই ক্ষেত্রে জৈনধর্মের অনুরূপ। তবে, বৌদ্ধধর্মের প্রসারের বিভিন্ন অঞ্চলে উল্লেখযোগ্য সাংস্কৃতিক পার্থক্য ছিল, যা ব্রহ্মচর্যের প্রতি স্থানীয় মনোভাবকে প্রভাবিত করেছিল। কিছুটা অনুরূপ পরিস্থিতি জাপানে বিদ্যমান ছিল, যেখানে শিন্তৌ ঐতিহ্যও কৌমার্যের বিরোধিতা করেছিল। বেশিরভাগ নেটিভ আফ্রিকান এবং নেটিভ আমেরিকান ধর্মীয় ঐতিহ্যে, কৌমার্যকে নেতিবাচকভাবেও দেখা হয়েছে, যদিও কিছু মেসোআমেরিকান যোদ্ধাদের দ্বারা পর্যায়ক্রমিক কৌমার্য পালনের মতো ব্যতিক্রম ছিল।

রোমানরা কৌমার্যকে বিপর্যয় হিসাবে দেখেছিল এবং এর বিরুদ্ধে আর্থিক জরিমানা প্রণয়ন করেছিল, সতী কুমারীদের বাদ দিয়ে, যারা ৩০ বছরের সতীত্বের ব্রত নিয়েছিল যাতে তারা অধ্যয়ন এবং রাষ্ট্রীয় আচার-অনুষ্ঠানগুলির সঠিক পালনে আত্মনিয়োগ করে।

খ্রিস্টধর্মে, কৌমার্য মানে ভবিষ্যতে কুমারী বা ব্রহ্মচারী জীবনযাপন করার প্রতিশ্রুতি। ক্যাথলিক চার্চ ছাড়াও, পূর্বদেশীয় খ্রিস্টধর্ম, অ্যাংলিকান কমিউনিয়ন এবং কিছু প্রতিবাদী চার্চ বা সম্প্রদায় যেমন শেকারগণও কৌমার্যের প্রতিশ্রুতি বা ব্রত জানে, উদাহরণস্বরূপ, ধর্মীয় আদেশের সদস্যদের জন্য, বিনাসী, পবিত্র কুমারী ও নারী যাজক।

ইহুদি ধর্ম ও ইসলাম কৌমার্যকে নিন্দা করেছে, কারণ উভয় ধর্মই বিবাহ এবং পারিবারিক জীবনকে জোর দেয়। যাইহোক, দ্বিতীয় মন্দিরের সময়কালে একটি ইহুদি সম্প্রদায়, এসেনেসের পুরোহিতরা কৌমার্য পালন করতেন। বেশ কিছু হাদিস ইঙ্গিত করে যে ইসলামী নবী মুহাম্মদ কৌমার্যের নিন্দা করেছেন।

তথ্যসূত্র

উৎস
 
 Donald Cozzens (2006). Freeing Celibacy. Collegeville, Minn.: Liturgical Press.
 
 Rafael Domingo (2020): "Why Does the Catholic Church Insist on Celibacy?" by Rafael Domingo

বহিঃসংযোগ

 The Biblical foundation of priestly celibacy
 The Reformation view of Celibacy
 HBO documentary film Celibacy

মানবীয় আচার
বিবর্তনমূলক মনোবিজ্ঞান
যৌন বর্জন
এমা ব্রাউন গ্যারেট

এমা ব্রাউন গ্যারেট হলেন একজন প্রাক্তন অস্ট্রেলীয় অভিনেত্রী, যিনি ভারতীয় চলচ্চিত্র শিল্প, হিন্দি এবং বাংলা চলচ্চিত্রে কাজ করেছেন। ২০১০ সালের বাংলা চলচ্চিত্র শুকনো লঙ্কা-র মাধ্যমে, তিনি বাংলা চলচ্চিত্রে আত্মপ্রকাশ করেন এরপর তিনি ২০১১ সালের হিন্দি চলচ্চিত্র ইয়ামলা পাগলা দিওয়ানা -র মাধ্যমে হিন্দি চলচ্চিত্রে আত্মপ্রকাশ করেন। ইংরেজি ভাষার পাশাপাশি তিনি হিন্দি ভাষাতেও কথা বলেন এবং তিনি একজন প্রশিক্ষিত নৃত্যশিল্পীও।

চলচ্চিত্রের তালিকা

তথ্যসূত্র

বহিঃসংযোগ 
 

জন্মের বছর অনুপস্থিত (জীবিত ব্যক্তি)
২১শ শতাব্দীর অস্ট্রেলীয় অভিনেত্রী
বাংলা চলচ্চিত্র অভিনেত্রী
হিন্দি চলচ্চিত্র অভিনেত্রী
ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
অস্ট্রেলীয় চলচ্চিত্র অভিনেত্রী
সিডনির অভিনেত্রী
জীবিত ব্যক্তি
কার্ল রাশওয়ার্থ

কার্ল অ্যান্ড্রু রাশওয়ার্থ (; জন্ম: ২ জুলাই ২০০১; কার্ল রাশওয়ার্থ নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ব্রাইটন অ্যান্ড হোভ আলবিয়নের হয়ে গোলরক্ষক হিসেবে খেলেন।

২০২৩ সালে, রাশওয়ার্থ ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

প্রারম্ভিক জীবন
কার্ল অ্যান্ড্রু রাশওয়ার্থ ২০০১ সালের ২রা জুলাই তারিখে ইংল্যান্ডের হ্যালিফ্যাক্সে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
রাশওয়ার্থ ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০২৩ সালের ১০ই জুন তারিখে তিনি প্রীতি ম্যাচে জাপান অনূর্ধ্ব-২১ দলের বিরুদ্ধে ম্যাচে ইংল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন, উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে।

তথ্যসূত্র

বহিঃসংযোগ
 
 
 
 
 
 

২০০১-এ জন্ম
জীবিত ব্যক্তি
ইংরেজ ফুটবলার
ফুটবল গোলরক্ষক
ব্রাইটন অ্যান্ড হোভ আলবিয়ন ফুটবল ক্লাবের খেলোয়াড়
ইংল্যান্ডের আন্তর্জাতিক যুব ফুটবলার
ইংল্যান্ডের অনূর্ধ্ব-২১ আন্তর্জাতিক ফুটবলার
পুরুষ ফুটবল গোলরক্ষক
হাডার্সফিল্ড টাউন এএফসির খেলোয়াড়
ফুটবল ক্লাব হ্যালিফ্যাক্স টাউনের খেলোয়াড়
লিংকন সিটি ফুটবল ক্লাবের খেলোয়াড়
হাল সিটি এএফসির খেলোয়াড়
ইংরেজ ফুটবল লিগের খেলোয়াড়
অদ্বৈত (কচ্ছপ)

অদ্বৈত ( – ২২ মার্চ ২০০৬) এক পুরুষ আলডাব্রা বৃহৎ কচ্ছপ। সে ভারতের পশ্চিমবঙ্গ রাজ্যের রাজধানী কলকাতার আলিপুর পশুশালায় বাস করত। ২০০৬ সালে তার মৃত্যুর সময় অদ্বৈতকে বিশ্বের সবচেয়ে দীর্ঘজীবী প্রাণীর মধ্যে অন্যতম বলে বিশ্বাস করা হয়।

সে সম্ভবত সেশেলসের আলডাব্রা অ্যাটল থেকে জাত। এই কাহিনীকে যাচাই করা হয়নি। প্রাণীটি কলকাতার উত্তর শহরতলি ব্যারাকপুরে রবার্ট ক্লাইভের ভূসম্পত্তিতে বসবাসকারী চারটি কচ্ছপের মধ্যে অন্যতম। এটা বলা হয় যে ১৭৫৭ সালে পলাশীর যুদ্ধে জয়ের পর ক্লাইভ কচ্ছপগুলিকে লাভ করেছিলেন। ১৮৭৫-৭৬ সালে কার্ল লুই শভেন্ডলার অদ্বৈতকে আলিপুর পশুশালায় স্থানান্তরিত করেছিলেন, যিনি পশুশালাটি প্রতিষ্ঠা করেছিলেন। অদ্বৈত আমৃত্যু ঐ পশুশালায় বাস করেছিল। ২০০৫ সালের শেষে তার খোলকে ফাটল ধরে গিয়েছিল এবং ঐ ভাঙা খোলকের নিচের মাংসে এক যন্ত্রণা সৃষ্টি হয়েছিল। এর ফলে ২২ মার্চ ২০০৬-এ লিভার ফেলিয়ারের জন্য আনুমানিক ২৫৫ বছর বয়সে তার মৃত্যু হয়েছিল। যদি তার আনুমানিক বয়সটি যাচাই করা যায়,
তবে অদ্বৈত আধুনিককালের সবচেয়ে দীর্ঘজীবী কচ্ছপ বলে পরিগণিত হবে।

তথ্যসূত্র

বহিঃসংযোগ 
 
 

কলকাতার ইতিহাস
১৭৫০-এ জন্ম
২০০৬-এ মৃত্যু
স্বতন্ত্র কচ্ছপ
ডোয়ার্কিন

ডোয়ার্কিন বা ডোয়ার্কিন অ্যান্ড সন ভারতের কলকাতাভিত্তিক এক ব্যবসায়িক প্রতিষ্ঠান। এটি পাশ্চাত্য ও ভারতীয় বাদ্যযন্ত্র বিক্রি করত এবং হ্যান্ড-হেল্ড হারমোনিয়াম উন্নয়নে মনোযোগ দিয়েছিল।

১৯৭৫ সালে দ্বারকানাথ ঘোষ কলকাতার লোয়ার চিৎপুর রোডে (বর্তমান রবীন্দ্র সরণিতে) ডি. ঘোষ অ্যান্ড সন্স নামে এটির প্রতিষ্ঠা করেছিলেন। এটি মূলত পিয়ানো টিউনিং ও বাদ্যযন্ত্র মেরামতের কাজ করত। পরবর্তীকালে এর নাম "ডোয়ার্কিন" রাখা হয়েছিল। প্রতিষ্ঠতার নাম ও লন্ডনের বাদ্যযন্ত্র প্রস্তুতকারক টমাস ডকিন্সের নাম মিলিয়ে লেখক উপেন্দ্রকিশোর রায়চৌধুরী এই নামটি রেখেছিলেন। কোম্পানিটি আগে ঐ টমাস ডকিন্সের কাছ থেকে বাদ্যযন্ত্র আমদানি করেছিল। ১৯৬০-এর দশকে দ্বিজেন্দ্রনাথ ঠাকুর তাঁর শখের থিয়েটারে ঐ আমদানি করা বাদ্যযন্ত্র ব্যবহার করেছিলেন, কিন্তু ওটা ছিল সম্ভবত প্যাডেল করা বাদ্যযন্ত্র, যা কষ্টকর কিংবা ক্যাবিনেট অর্গানের ভিন্নরূপ। প্রথমদিকে এটি হতভম্বের জন্ম দিয়েছিল কিন্তু জনগণ শীঘ্রই এটি বাজাতে লাগল এবং দ্বারকানাথ ঘোষ এটিকে মার্জিত করার উদ্যোগ নিয়েছিলেন।

তথ্যসূত্র

বহিঃসংযোগ
 

পশ্চিমবঙ্গের সংস্কৃতি
ভারতীয় মার্কা
কলকাতা ভিত্তিক প্রস্তুতকারক সংস্থা
১৮৭৫-এ প্রতিষ্ঠিত কোম্পানি
ভারতীয় বাদ্যযন্ত্র প্রস্তুতকারক
১৮৭৫-এ ভারতে প্রতিষ্ঠিত
বো ব্যারাক

বো ব্যারাক বা বো ব্যারাকস মধ্য কলকাতায় ইঙ্গ-ভারতীয়দের একটি পাড়া। এখানে ইঙ্গ-ভারতীয়গণ যুগের পর যুগ ধরে বাস করেন। এর বসবাসকারী পরিবারগণ থাকার জন্য কোনো ভাড়া দেন না কারণ এর ভবনসমূহ সাবেক কলকাতা উন্নয়ন সংস্থার অধীনে।

যদিও এটা বলা হয় যে বো ব্যারাক একদা প্রথম বিশ্বযুদ্ধের সৈনদের থাকার এক মেস ছিল, এই কাহিনীর কোনো লিখিত প্রমাণ নেই। যখন সৈনগণ ভারত ছেড়েছিলেন। তখন তাঁরা ঐ আবাসনগুলিকে ইঙ্গ-ভারতীয়দের ছেড়ে দিয়েছিলেন যারা এটিকে ভাড়ায় নিয়েছিলেন। , ১৩২ জন পরিবার বো ব্যারাকে বাস করেন। বড়দিন উদ্‌যাপনের জন্য এটি খ্যাতিলাভ করেছে।

আরও দেখুন
 পার্ক স্ট্রিট

তথ্যসূত্র

বহিঃসংযোগ

মধ্য কলকাতার পাড়া
জাতিগত ছিটমহল
এমদাদুল হক চৌধুরী

এমদাদুল হক চৌধুরী (জন্ম: ১৯৬৬) একজন বাংলাদেশী কৃষিবিদ। তিনি বাংলাদেশ কৃষি বিশ্ববিদ্যালয়ের (বাকৃবি) প্যাথলজি বিভাগের অধ্যাপক ও বিশ্ববিদ্যালয়টির সাবেক উপাচার্য।

প্রাথমিক জীবন 
তিনি ১৯৬৬ সালে ফরিদপুর জেলার সদরপুর উপজেলায় জন্মগ্রহণ করেন।

শিক্ষাজীবন 
এমদাদুল হক বাংলাদেশ কৃষি বিশ্ববিদ্যালয়ের ভেটেরিনারি সায়েন্স অনুষদ থেকে ডক্টর অব ভেটেরিনারি মেডিসিন ও প্যাথলজিতে মাস্টার অব সায়েন্স (ভেটেরিনারি সায়েন্স) ডিগ্রি লাভ করেন। তিনি সুইজারল্যান্ডের জুরিখ বিশ্ববিদ্যালয় থেকে ১৯৯৯ সালে পিএইচডি ডিগ্রি অর্জন করেন এবং ২০০১-২০০২ সালে জাপানের জাতীয় প্রাণী স্বাস্থ্য ইনস্টিটিউট থেকে পোস্ট ডক্টরাল গবেষণা সম্পন্ন করেন।

কর্মজীবন 
এমদাদুল হক চৌধুরী বাংলাদেশ কৃষি বিশ্ববিদ্যালয়ের (বাকৃবি) প্যাথলজি বিভাগে ১৯৯৫ সালে প্রভাষক হিসেবে যোগদান করেন। এরই ধারবাহিকতায় ২০০৮ সালে তিনি অধ্যাপক পদে উন্নীত হন।

কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ প্রশাসনিক দায়িত্ব পালন করেছেন। তিনি বাকৃবির পরিকল্পনা ও উন্নয়ন শাখার পরিচালক, প্যাথলজি বিভাগের প্রধান, প্রভোস্ট কাউন্সিলের আহ্বায়ক, নিরাপত্তা পরিষদের চেয়ারম্যান, হল প্রভোস্ট এবং ইন্টারডিসিপ্লিনারি ইনস্টিটিউট ফর ফুড সিকিউরিটির কো-অর্ডিনেটরসহ বিভিন্ন দায়িত্ব পালন করেছেন। এছাড়া তিনি চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় এবং ঈশা খাঁ ইন্টারন্যাশনাল ইউনিভার্সিটির সিন্ডিকেট সদস্য হিসেবে অবদান রাখার পাশাপাশি বিশ্ব ভেটেরিনারি ও পোল্ট্রি সমিতির সভাপতি হিসেবেও দায়িত্ব পালন করেন।

তিনি ২০২৩ সালের ১২ জুলাই পরবর্তী চার বছরের জন্য বাংলাদেশ কৃষি বিশ্ববিদ্যালয়ের উপাচার্য নিযুক্ত হন। ২০২৪ সালের ১১ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

গবেষণা ও প্রকাশনা 
দেশ ও বিদেশের বিভিন্ন জার্নালে তার প্রায় দেড়শত গবেষণাপ্রবন্ধ প্রকাশিত হয়েছে। গবেষণাক্ষেত্রে অবদার রাখায় তিনি একাধিক পুরস্কার ও সম্মাননায় ভূষিত হয়েছেন।

তথ্যসূত্র 

বাংলাদেশী শিক্ষাবিদ
জুরিখ বিশ্ববিদ্যালয়ের প্রাক্তন শিক্ষার্থী
বাংলাদেশ কৃষি বিশ্ববিদ্যালয়ের শিক্ষক
বাংলাদেশ কৃষি বিশ্ববিদ্যালয়ের উপাচার্য
বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
কুমাওয়াত

'কুমাওয়াত' হল একটি ক্ষত্রিয় ভারতীয় হিন্দু জাতি ।

কুমাওয়াতরা কুম্ভলগড়ের বংশধর যাদের ঐতিহ্যগত কাজ নির্মাণ (স্থাপত্য)। নির্মাতা বর্ণের (কুমাওয়াতরা) জাত শব্দটি ছিল 'রাজকুমার'। দুর্গ, দুর্গ, মন্দির ইত্যাদি নির্মাণ এবং প্রধান কারুশিল্প ও চিত্রকর্মের রক্ষণাবেক্ষণ শুধুমাত্র কুমাওয়াত সম্প্রদায়ের লোকেরাই করত। কিছু লোক অজ্ঞতাবশত কুমাওয়াত এবং কুমহারকে একই বলে মনে করে, কিন্তু উভয়ই ভিন্ন জাতি। কুমাওয়াত বর্ণের অধিকাংশ লোক প্রাথমিকভাবে কারুশিল্প ও স্থাপত্য ভবন তৈরি করত, অন্যদিকে কুমহার বর্ণের লোকেরা মৃৎশিল্প তৈরি করত।

কুমাবতরা নিজেদের ক্ষত্রিয় গোষ্ঠীর অন্তর্ভুক্ত বলে দাবি করে। এবং তাদের বেশিরভাগই মারওয়ার (রাজস্থান) অঞ্চলে কেন্দ্রীভূত। তারা মারু কুমাভাত, বাঙালি কুমাবত, বাংলা কুমাবত, মেওয়ারি কুমাভাত, চেজারা কুমাভাত ইত্যাদি বিভিন্ন নামে পরিচিত। কুমাওয়াত নায়ক এবং হুনপঞ্চ নামেও পরিচিত। এই সম্প্রদায়ের নৃতাত্ত্বিক প্রমাণ পাওয়া যায় রানী লক্ষ্মী চন্দবত রচিত বাগোরা ব্যাটনের কাহিনী এবং কর্নেল টডের লেখা অ্যানালস অ্যান্ড অ্যান্টিকুইটিসে । শেরিং (1882) বলেছেন যে কুমাওয়াতরা জয়পুরের কচওয়াহা গোষ্ঠীর একটি। কুমাওয়াতরা নিজেদেরকে সূর্যবংশী মনে করে। এই সমিতি জয়পুর(রাজস্থান) থেকে হিন্দিতে তার ত্রৈমাসিক প্রকাশনা কুমাওয়াতরা ক্ষত্রিয় প্রকাশ করে।

তথ্যসূত্র

ভারতীয় জাতি
ভারতীয় পদবি
লোনোমিয়া ক্যামোক্স

লোনোমিয়া ক্যামোক্স হল একটি মথ প্রজাতি। এটি স্যাটারনিডাই পরিবারের সদস্য। 

প্রজাতিটি ১৯৭১ সালে আবিষ্কৃত হয়। এর বর্ণনা দেন জীববিজ্ঞানী লেমিয়ার। 

এদের মধ্যে লার্ভা দশা দেখা যায়। এদের প্রাপ্তবয়স্করা আহার করতে অক্ষম।

তথ্যসূত্র 

১৯৭১-এ বর্ণিত পতঙ্গ
হেমিলিউসিন
স্যাটারনিডাই
কোকরাঝাড়

কোকরাঝাড় হল বড়োল্যান্ড টেরিটোরিয়াল অঞ্চলের একটি শহর। এটি ভারতের উত্তর-পূর্বাঞ্চলীয় রাজ্য আসামের একটি স্বায়ত্তশাসিত অঞ্চল।
কোকরাঝাড় শহরটি গৌরাঙ্গ নদীর তীরে অবস্থিত। উত্তর পূর্ব ভারতীয় রেলওয়ে শহরটিকে দুটি বিভাগে বিভক্ত করেছে, উত্তর এবং দক্ষিণ কোকরাঝাড়। কোকরাঝার শহর হল কোকড়াঝাড় জেলা এবং বড়োল্যান্ড আঞ্চলিক পরিষদের সদর।

ব্যুৎপত্তি
কোকরাঝাড় দুটি শব্দ দিয়ে তৈরিঃ কোক এবং রাজহর । কোক মানে কোচ রাজহর মানে কোচ - রাজা।

ভূগোল
কোকরাঝাড় অবস্থিত . এর গড় উচ্চতা ৩৮ মিটার (১২৪ ফুট)

জলবায়ু

জনসংখ্যা 

 ভারতীয় জনগণনা, কোকরাঝাড় শহরের জনসংখ্যা হল ৩১,১৫২ জন। জনসংখ্যার ৫২% পুরুষ এবং 48% মহিলা । কোকরাঝাড়ের গড় সাক্ষরতার হার জাতীয় গড় ৭১% - এর তুলনায় ৭৯% বেশিঃ পুরুষদের সাক্ষরতার হার ৮৪% এবং মহিলাদের সাক্ষরতার হার ৭৪% । কোকরাঝাড়ে জনসংখ্যার ১০% হল ৬ বছরের কম বয়সী। এই জেলায় কোকরাঝাড় - গোসাইগাঁও এবং বাসুগাঁও - এই তিনটি মহকুমা রয়েছে।

ভাষা

বাংলা সর্বাধিক কথ্য ভাষা , ১৮,১৩০ জন কথা বলে , বোড়ো ৮,৫৪৯ জন , অসমীয়া ২৭৫২ জন এবং হিন্দি ৪,০২৪ জন বলে।

পরিবহন
রূপসি বিমানবন্দর কোকরাঝাড় শহর থেকে পশ্চিমে  অবস্থিত।

কোকরাঝার সরকারি মালিকানাধীন আসাম রাজ্য পরিবহন কর্পোরেশন, বোডোল্যান্ড ট্রান্সপোর্ট সার্ভিসেস এবং অনেক বেসরকারি বাস অপারেটর দ্বারা পরিবেশিত হয়।

কোকরাঝাড় রেলওয়ে স্টেশন গুরুত্বপূর্ণ শহরগুলির পরিষেবা সহ বরাউনি-গুয়াহাটি লাইন এর নর্থইস্ট ফ্রন্টিয়ার রেলওয়ে এর নতুন জলপাইগুড়ি-নতুন বোঙ্গাইগাঁও সেকশন এর উপর অবস্থিত। দেশ যেমন গুয়াহাটি, কলকাতা, নয়া দিল্লি, মুম্বাই, চেন্নাই ইত্যাদি।

গুরুত্বপূর্ণ ট্রেন যেমন রাজধানী এক্সপ্রেস, কামরূপ এক্সপ্রেস, ব্রহ্মপুত্র মেল, নর্থ ইস্ট এক্সপ্রেস, বিবেক এক্সপ্রেস, গরিব রথ এক্সপ্রেস, অবধ আসাম এক্সপ্রেস ইত্যাদির স্টপেজ রয়েছে কোকরাঝার রেলওয়ে স্টেশনে।

শিক্ষা
এই শহরে অনেক স্কুল এবং কলেজ রয়েছে যেখানে ইংরেজি উচ্চ শিক্ষার একমাত্র মাধ্যম। বোডোল্যান্ড টেরিটোরিয়াল কাউন্সিল এর আওতাধীন সমস্ত কলেজ ২০১৭ সাল থেকে বোডোল্যান্ড ইউনিভার্সিটি এর অধীনে অধিভুক্ত।

মাধ্যমিক বিদ্যালয়
 রাষ্ট্রভাষা বিদ্যাপীঠ হিন্দি উচ্চ বিদ্যালয়
ডন বস্কো স্কুল, কোকরাঝাড়
ইউ. এন. একাডেমী, কোকরাঝাড়
ডি এন হিমাৎসিংকা উচ্চ বিদ্যালয়

বিশ্ববিদ্যালয় এবং কলেজ
বড়োল্যান্ড বিশ্ববিদ্যালয়
কোকরাঝাড় সরকারি কলেজ
কমার্স কলেজ, কোকরাঝাড়
গার্লস কলেজ, কোকরাঝাড়
বিজ্ঞান কলেজ, কোকরাঝাড়
বিনেশ্বর ব্রহ্মা ইঞ্জিনিয়ারিং কলেজ, কোকরাঝাড়
সেন্ট্রাল ইনস্টিটিউট অফ টেকনোলজি, কোকরাঝাড়
কোকরাঝাড় মেডিকেল কলেজ ও হাসপাতাল

উল্লেখযোগ্য ব্যক্তিত্ব
হালিচরণ নারজারি, জাতীয় ফুটবলার
হাগরামা মহিলারি, BTC-এর প্রাক্তন প্রধান এবং বোডোল্যান্ড পিপলস ফ্রন্ট এর চেয়ারপারসন
দুর্গা বড়ো, ফুটবলার
বিনেশ্বর ব্রহ্ম, রাজনীতিবিদ, কবি, শিক্ষক
অপূর্ণা নারজারি, জাতীয় ফুটবলার

আরও দেখুন
কোকরাঝাড় লোকসভা কেন্দ্র

তথ্যসূত্র

কোকরাঝাড়
গবলিন মোড

গবলিন মোড হল একটি নিওলজিজম যা একজনের স্ব-চিত্রের জন্য উদ্বেগ ছাড়াই হেডোনিস্টিক পদ্ধতিতে সামাজিক প্রত্যাশাকে প্রত্যাখ্যান করার জন্য। যদিও শব্দটির ব্যবহার বিভিন্ন সংজ্ঞা সহ ২০০৯ থেকে শুরু হয়েছে, ২০১৫ সালে যুক্তরাজ্য ভিত্তিক স্ক্রুবল কমেডিয়ান স্যাম জেলবার্ট তার বন্ধু টোবিকে নিউ ইয়র্ক সিটির একটি হোটেল রুমে "গোবলিন মোডে যাচ্ছে" লক্ষ্য করলে এটি মূলধারায় আনা হয়েছিল বলে মনে করা হয়।

২০২২ সালে এই শব্দটি আবার ভাইরাল হয়েছিল টুইটার শিটপোস্টার @জুনিপার-এর একটি টুইটের কারণে যা অভিনেত্রী জুলিয়া ফক্সের সাথে একটি সাক্ষাত্কারের একটি ডক্টরড নিউজ শিরোনাম সমন্বিত করেছে, তাকে এই শব্দগুচ্ছটি ব্যবহার করেছে বলে অভিহিত করা হয়েছে। ছবিটি গবলিন মোডের জন্য অনলাইন অনুসন্ধানে একটি বড় বৃদ্ধির প্ররোচনা দেয়, ফক্সকে স্পষ্ট করতে নেতৃত্ব দেয় যে সে এই শব্দটি ব্যবহার করেনি। গবলিন মোড একটি ভাইরাল রেডডিট পোস্টের সাথেও লিঙ্ক করা হয়েছে যেখানে একজন ব্যবহারকারী বাড়িতে একা থাকাকালীন "একটি গবলিনের মতো" অভিনয় করার কথা স্বীকার করেন। 

শব্দটি টিকটকের মতো সোশ্যাল মিডিয়া প্ল্যাটফর্মে দ্রুত ভাইরাল হয়ে যায়, প্রায়শই কটেজকোর বা স্ব-উন্নতির মতো অন্যান্য প্রবণতার প্রতিক্রিয়া হিসাবে। 2022 সালের এপ্রিল মাসে, ব্যবসায়িক ম্যাগনেট ইলন মাস্ক তার "গবলিন মোডে" থাকার জন্য তার টুইটার, Inc. এর প্রস্তাবিত অধিগ্রহণকে স্পষ্টভাবে দায়ী করে একটি চিত্র ম্যাক্রো পোস্ট করেছিলেন। জুন ২০২২-এ, শব্দটি Dictionary.com-এ "একটি আচরণের জন্য একটি অপবাদ শব্দ হিসাবে সংজ্ঞায়িত করা হয়েছিল যা ইচ্ছাকৃতভাবে এবং নির্লজ্জভাবে মৌলিক অভ্যাস এবং ক্রিয়াকলাপগুলিকে পাত্তা না দিয়ে অন্তর্ভুক্ত করে। 2022 সালের ডিসেম্বরে, অনলাইন উত্তরদাতারা অক্সফোর্ড ভাষাগুলির সংক্ষিপ্ত তালিকা থেকে শব্দটি নির্বাচন করেছেন, যার মধ্যে মেটাভার্স এবং #IStandWith, বছরের সেরা শব্দ হিসাবে অন্তর্ভুক্ত রয়েছে। গবলিন মোডের জনপ্রিয়তা সোশ্যাল মিডিয়া ব্যবহারকারীদের দ্বারা প্রায়ই উপস্থাপিত অনুভূত সাবধানে কিউরেটেড জীবনধারা প্রত্যাখ্যানের সাথে যুক্ত হতে পারে। এই প্রবণতাটি সমাজে কোভিড-১৯ মহামারীর প্রভাবগুলির সাথে মোকাবিলা করার একটি পদ্ধতির সাথেও যুক্ত হয়েছে কারণ এটিকে জীবনযাপনের একটি উপায় হিসাবে বর্ণনা করা হয়েছে যা মানুষকে সামাজিক নিয়ম প্রত্যাখ্যান করার অনুমতি দেয় এবং তাদের মৌলিক প্রবৃত্তি আলিঙ্গন।

আরো দেখুন

 গবলিনকোর
 ট্যাং পিং
 বিচ্যুতি (সমাজবিজ্ঞান)
 নরম্যান অসবর্ন

তথ্যসূত্র

বহিঃসংযোগ

 গবলিন মোডে যাওয়া - এটা কি ভালো নাকি খারাপ? দিব্যা তোশনিওয়ালের নিবন্ধ
 @জুনিপার (ফেব্রুয়ারি 15, 2022)। "নো ফাকিং ওয়ে" (টুইট)। সংগৃহীত সেপ্টেম্বর 14, 2022 – টুইটারের মাধ্যমে।

২০২২-এর নতুন শব্দ
খিজির আহমেদ চৌধুরী

খিজির আহমেদ চৌধুরী বাংলাদেশ সুপ্রিম কোর্টের হাইকোর্ট বিভাগের একজন বিচারক।

জীবনের প্রথমার্ধ 
খিজির আহমেদ ১৯৫৯ সালের ২৪ নভেম্বর জন্মগ্রহণ করেন। তিনি শিল্প ও আইন বিষয়ে স্নাতক ডিগ্রী সম্পন্ন করেছেন।

কর্মজীবন 
১৯৮৬ সালের ১৮ মার্চ, খিজির আহমেদ জেলা আদালতের একজন আইনজীবী হন।

১৯৮৯ সালের ৩০ এপ্রিল, খিজির আহমেদ হাইকোর্ট বিভাগের আইনজীবী এবং ২০০৯ সালের ১৩ ডিসেম্বর  আপিল বিভাগের আইনজীবী হন।

খিজির আহমেদকে ২০১৫ সালের ১২ ফেব্রুয়ারি হাইকোর্ট বিভাগের অতিরিক্ত বিচারপতি হিসাবে নিযুক্ত করা হয়। পরবর্তীতে ২০১৭ সালের ৮ ফেব্রুয়ারি তিনি স্থায়ী বিচারক হিসাবে নিয়োগপ্রাপ্ত হন। তিনি সুপ্রিম কোর্টের শিশু অধিকার বিষয়ক বিশেষ কমিটির সদস্য।

২০১৬ সালের ৪ এপ্রিল, খিজির আহমেদ ও বিচারপতি নাইমা হায়দার একটি আদেশ জারি করেন যে, মৃত ব্যক্তির ব্যাংক অ্যাকাউন্টের টাকা নমিনি নয় উত্তরাধিকারীরা পাবেন।

খিজির আহমেদ ও বিচারপতি নাইমা হায়দার ২০১৯ সালের ২৫ আগস্ট, বিয়ের কাবিননামার ফরমের ৫ নম্বর কলামে "কনে কুমারী কিনা", এ শব্দ উঠিয়ে দেওয়ার নির্দেশ দেওয়ার পাশাপাশি কুমারী শব্দের স্থলে অবিবাহিত লিখতে বলেন।

তথ্যসূত্র 

২১শ শতাব্দীর বাংলাদেশী বিচারক
১৯৫৯-এ জন্ম
বাংলাদেশের সুপ্রীম কোর্টের বিচারপতি
২০শ শতাব্দীর বাংলাদেশী আইনজীবী
জীবিত ব্যক্তি
রঘুবংশ (বংশ)

() অথবা  is a একটি পৌরাণিক ভারতীয় রাজবংশ, প্রাথমিকভাবে হিন্দু ধর্মগ্রন্থে তথা ইতিহাসে এবং পুরাণে উল্লেখিত। এটি  বা ইক্ষ্বাকু রাজবংশের রাজাদের একটি শাখা হিসাবে বিবেচিত হয়, এটি সূর্য দেবতা সূর্যের পূর্বপুরুষের পথানুসরণ করে। রঘুবংশ বংশের রাজাদের  হিসাবে উল্লেখ করা হয়। রাজবংশের নামকরণ করা হয়েছে রঘু নামে একজন পৌরাণিক রাজা যিনি ইন্দ্রের হাত থেকে অশ্বমেধের বলিদানকারী ঘোড়াকে রক্ষা করেছিলেন। রঘুবংশী রাজাদের মধ্যে রয়েছে মান্ধাত্র, হরিশচন্দ্র, সগর, ভগীরথ, দিলীপ, রঘু, অজ, দশরথ এবং রাম।

কালিদাসের রচনা, রঘুবংশ,১৯টি সর্গে (কাব্যের সর্গ) রঘুবংশের মহাকাব্য বর্ণনা করে।

উল্লেখযোগ্য সদস্য

বেশ কিছু কিংবদন্তি রাজা সূর্যবংশ থেকে এসেছেন এবং তাদের পূর্বপুরুষ রাজা রঘুর নামানুসারে রঘুবংশ নামে পরিচিত।
 মান্ধাত্র, যিনি বৈদিক যুগে সমগ্র পৃথিবী শাসন করেছিলেন এবং দেবতাদের রাজা ইন্দ্রকে পরাজিত করেছিলেন বলে কথিত আছে।
 সগর, একজন রাজা যিনি ইন্দ্র দ্বারা প্রতারিত হয়ে ঋষি কপিলের সাথে সংঘর্ষ করেন যার ফলে তার ৬০,০০০ পুত্রের মৃত্যু হয়েছিল। গঙ্গার পৃথিবীতে অবতরণ হয়েছিল এবং তার পুত্রদের পুনরুজ্জীবন করা হয়েছিল
 অযোধ্যার রাজা হরিশচন্দ্রকে সততার আদর্শ বলে মনে করা হয়
 দিলীপ, যাকে বলা হয় ইক্ষ্বাকু রাজবংশের সবচেয়ে ধার্মিক এবং বীর সম্রাট
 ভগীরথকে ইক্ষ্বাকু রাজবংশের কিংবদন্তি রাজা বলা হয়। যিনি স্বর্গ থেকে পৃথিবীতে গঙ্গা নদীকে দেবীগঙ্গা রূপে মূর্ত করে এনেছিলেন।
 রঘু, যার বংশধররা রঘুবংশ নামে পরিচিত। বাল্মীকি রামায়ণ এই রাজার একটি বংশ রঘুকুলকে নির্দেশ করে]] 
 অজ, রাজা রঘুর পুত্র এবং রামের পিতামহ।
 দশরথ, অজর পুত্র এবং রাম, লক্ষ্মণ, ভরত এবং শত্রুঘ্নের পিতা
 রাম, তাকে বিষ্ণুর সপ্তম অবতার বলে মনে করা হয়।  অযোধ্যার রাজা হওয়ার আগে রামের কাহিনী রামায়ণে'' বর্ণিত হয়েছে।  সিংহাসনে আরোহণের পর তিনি অশ্বমেধ যজ্ঞ করেন।  তার ছোট ভাই ভরত গান্ধার দেশ জয় করে সেখানে বসতি স্থাপন করেন
 লব ও কুশ – তারা ছিলেন রাম ও তাঁর স্ত্রী সীতার যমজ পুত্র। লব যখন দক্ষিণ কোশল শাসন করেছিল তখন কুশ অযোধ্যা সহ উত্তর কোশল শাসন করেছিল। কুশ কুমুদার বোন নাগ রাজকন্যা কুমুদবতীকে বিয়ে করেছিলেন। কুশের পরে, সূর্যবংশের নিম্নলিখিত রাজারা অযোধ্যা শাসন করেছিলেন: 
 শুদ্ধোদন, বর্তমান নেপালের শাক্য প্রজাতন্ত্রের নেতা, তাদের রাজধানী ছিল কপিলাবস্তুতে। তিনি সিদ্ধার্থ গৌতমের পিতাও ছিলেন, যিনি পরে বুদ্ধ হয়েছিলেন।
 রঘুবংশের অযোধ্যার শেষ রাজা সুমিত্রা, যিনি মহাপদ্ম নন্দের কাছে পরাজিত হয়েছিলেন।

আরো দেখুন 
 হিন্দুধর্ম
 সূর্যবংশ
 চন্দ্রবংশ
 মহাভারত
 পৌরাণিক কালক্রম
 ইক্ষ্বাকু রাজবংশের রাজাদের তালিকা
 হিন্দু সাম্রাজ্য ও রাজবংশের তালিকা

তথ্যসূত্র

ভারতের রাজবংশ
নিখিল ভারত মুসলিম লীগের সভাপতিদের তালিকা

নিখিল ভারত মুসলিম লীগ (মুসলিম লীগ নামে জনপ্রিয়) একটি রাজনৈতিক দল যা ১৯০৬ সালে ব্রিটিশ ভারতে প্রতিষ্ঠিত হয়েছিল। দলের প্রথম অধিবেশন ১৯০৭ সালে করাচিতে অনুষ্ঠিত হয়। মোহাম্মদ আলী জিন্নাহ ১৯১৩ সালে লীগে যোগ দেন। ১৯২৭ সালে যৌথ নির্বাচকমণ্ডলীর ইস্যুতে লীগ দুটি উপদলে বিভক্ত হয়। যারা যৌথ ভোটারদের সমর্থন করেছিল তাদের নেতৃত্বে ছিলেন মোহাম্মদ আলী জিন্নাহ (জিন্নাহ লীগ নামে পরিচিত) এবং যারা বিরোধিতা করেছিলেন তাদের নেতৃত্বে ছিলেন স্যার মুহাম্মদ শফি (শফি লীগ)। ১৯৩১ সালে মোহাম্মদ আলী জিন্নাহ রাজনীতি ত্যাগ করে লন্ডনে চলে গেলে দলটি আবার দুই ভাগে বিভক্ত হয়। দুটি উপদলের নেতৃত্বে ছিলেন আবদুল আজিজ ও হাফিজ হিদায়াত। ১৯৩৪ সালে জিন্নাহ ভারতে ফিরে এলে দুটি দল আবার একীভূত হয়‌। শেষ অধিবেশন ১৯৪৩ সালে করাচিতে অনুষ্ঠিত হয়েছিল এবং মোহাম্মদ আলী জিন্নাহ এর সভাপতিত্ব করেছিলেন।

দলের সভাপতিদের তালিকা

আরো দেখুন 

 পাকিস্তান আন্দোলন
 পাকিস্তান আন্দোলনের কর্মীদের তালিকা

তথ্যসূত্র
গেঞ্জির উপাখ্যান

একাদশ শতাব্দীতে রচিত একটি ধ্রুপদী সাহিত্যকর্ম। এটি লিখেছেন জাপানি রাজদরবারের লেখিকা মুরাসাকি শিকিবু। ৫৪টি অধ্যায় সম্বলিত এই বইয়ে হাইয়ান আমলে উচ্চ দরবারীদের জীবনধারার একটি অনন্য চিত্র ফুটে উঠেছে। প্রেম, মোহ, বন্ধুত্ব আর পারিবারিক জীবনের বিভিন্ন অভিব্যক্তি থাকা বইটিতে জাপানি সম্রাটের জীবনের শেষ পর্যায়ের বর্ণনা এবং তার নাতি-নাতনিদের পতনের বর্ণনা বৌদ্ধ আদর্শ অনুসারে কর্মফলের প্রভাবকে প্রতিফলিত করে। একে পৃথিবীর প্রথম উপন্যাস হিসেবে ধরা হয়।

তথ্যসূত্র

জাপানি সাহিত্য
জাপানি ভাষার উপন্যাস
১১শ শতাব্দীর উপন্যাস
জাপানি উপন্যাস অবলম্বনে সৃষ্টিকর্ম
সতীত্ব (শুদ্ধতা)

সতীত্ব (, , , , , , ক্যান্টনীয়: 貞操, তিব্বতি: ལུས་བསྲུངས་མཐའ་འཁྱོལ།, , , তাজিক: Иффат) বা শুদ্ধতা হল সংযমের সাথে সম্পর্কিত একটি সদ্গুণ। যে সতী সে তার জীবনের অবস্থা অনুযায়ী যৌনাচার থেকে বিরত থাকে যা অনৈতিক বা যেকোনো যৌন কার্যকলাপ বলে বিবেচিত হয়। কিছু প্রসঙ্গে, উদাহরণস্বরূপ, সতীত্বের ব্রত করার সময়, সতীত্ব মানে কৌমার্যের মতই।

শুদ্ধ ও সতীত্ব শব্দটি ল্যাটিন বিশেষণ Castus ("কাটা বন্ধ", "বিচ্ছিন্ন", "শুদ্ধ") থেকে এসেছে। শব্দগুলি ১৩ শতকের মাঝামাঝি সময়ে ইংরেজি ভাষায় প্রবেশ করেছিল। শুদ্ধ বোঝানো হয়েছে "পুণ্যবান" (বেআইনি যৌন সংসর্গ থেকে শুদ্ধ) বা (১৪ শতকের প্রথম দিক থেকে) বিশেষ্য, কুমারী, যখন সতীত্ব মানে "(যৌন) পবিত্রতা"।

তথ্যসূত্র

বহিঃসংযোগ 

Catechism of the Catholic Church (III.2.I) (archived 4 March 2009)
Early Shaker Writings Relating to Sexual Abstinence
Catholic Encyclopedia: Chastity

পুণ্য
ভালোবাসার দর্শন
যৌন বর্জন